ההתפטרות הגדולה

ההתפטרות הגדולה היא מגמה כלכלית מתמשכת כיום ובה עובדים מתפטרים בהמוניהם ממקומות העבודה שלהם. המגמה החלה ב-2021 והיא בולטת בעיקר בארצות הברית. הסיבות האפשריות להתפטרות ההמונית כוללות קיפאון בשכר על אף העלייה ביוקר המחיה, חופש כלכלי שהתאפשר דרך התמריצים ששולמו במהלך מגפת הקורונה, חוסר שביעות רצון מתמשך מהעבודה ודאגות בריאותיות בשל המגפה. מספר כלכלנים רואים את המגמה הזו כשביתה כללית. המושג נטבע על ידי אנתוני קלוץ, פרופסור למנהל באוניברסיטת טקסס A&M, אשר חזה התפטרות המונית במאי 2021. בשני העשורים שקדמו לפברואר 2021, כשנה אחרי תחילת השפעת מגפת הקורונה ברחבי העולם, שיעור ההתפטרות החודשי בארצות הברית לא עלה על 2.4% מכוח העבודה הכולל. שיעור גבוה של התפטרות מצביע על אמון העובדים ביכולתם למצוא משרות מתגמלות יותר בקלות. שיעור זה עולה בדרך כלל עם יציבות כלכלית גבוהה, כמות גדולה של עובדים ושיעורי אבטלה נמוכים. לדוגמה, במהלך השפל הגדול, ירד שיעור המתפטרים מ-2% ל-1.3%, ושיעור ההעסקה של עובדים ירד מ-3.7% ל-2.8%. בתחילת מגפת הקורונה, שיעורי ההתפטרות בארצות הברית עקבו אחר דפוס זה. במרץ ובאפריל 2020 נשבר שיא הפיטורים עם 13 ו-9.3 מיליון עובדים שפוטרו בכל חודש בהתאמה (8.6% ו-7.2% מכוח העבודה), ושיעור ההתפטרות ירד ל-1.6%, שפל של שבע שנים. חלק ניכר מההתפטרות ומהפיטורים כלל נשים, בשל העובדה שענפים כמו החינוך, הטיפול בילדים והשירותים אשר בהם שיעור גבוה של נשים נפגעו מהמגפה. עם זאת, ככל שהמגפה נמשכה, החלו אחוזי ההתפטרות לעלות. זאת על אף מחסור מתמשך בכוח אדם ואבטלה גבוהה. מגפת הקורונה אפשרה לעובדים לחשוב מחדש על הקריירה, תנאי העבודה והיעדים ארוכי הטווח שלהם. שעה שמקומות העבודה ניסו להחזיר את עובדיהם למשרדים, העובדים החלו לדרוש את החופש של עבודה מרחוק וכן גמישות בלוח הזמנים, דבר שהיה הסיבה העיקרית לחיפוש אחרי עבודה חדשה באוגוסט 2021. בנוסף, עובדים רבים, בדגש על צעירים, מנסים ליצור איזון טוב יותר בין העבודה לחיים האישיים. מיליוני אנשים גם מושפעים מהמגבלות הממושכות בשל הקורונה, ויכולתם או רצונם לעבוד משתנה. מסעדות ובתי מלון, ענפים הדורשים אינטראקציות פנים-אל-פנים, נפגעו בצורה הקשה ביותר מגלי ההתפטרות. תשלומי התמריצים כחלק מההתמודדות עם הקורונה והעלאת דמי האבטלה אפשרו לאלה המשתכרים שכר נמוך להישאר בבית, אם כי מקומות בהם הורדו דמי האבטלה לא ראו חזרה משמעותית לעבודה. מנגד, עובדים רבים שאינם מרוצים מעבודתם מדווחים כי אינם יכולים להתפטר מעבודתם בשל חסמים כלכליים, רבים מהם שחורים. לפי מחקר שערכה חברת אדובי, את העזיבה מובילים עובדים מדור ה-Y ומדור ה-Z. יותר ממחצית מהעובדים בני דור ה-Z דיווחו כי הם מתכננים לחפש עבודה חדשה במהלך 2021 ו-2022. לפי ממצא אחד, בין הגילאים 30–45 הייתה העלייה הגדולה ביותר בהתפטרות. מסמך של קרן המטבע הבינלאומית התמקד בסיבות לעזיבת מקום העבודה בארצות הברית ובבריטניה בהשוואה לרמות שלפני המגפה. במסמך נמצא שאין מתאם בין התחומים בהם הכי הרבה אנשים מחפשים עבודה לעומת התחומים בהם קיימת הדרישה הכי גדולה לעובדים. השפעת המגפה על נשים מהווה כ-16% מסך המחסור בעבודה בארצות הברית, אך זניח בבריטניה. בנוסף, המחברים של המסמך מצאו כי 35% מהמחסור בעובדים בבריטניה ובארצות הברית משויך לעובדים מבוגרים (55–74) אשר יוצאים משוק העבודה. מן הצד השני, דווח כי שיעורי ההתפטרות ירדו בגילאי 60–70 לעומת 2020. באפריל 2021, בזמן שאחוזי ההתחסנות בארצות הברית עלו, החלו להצטבר עדויות לעזיבה המונית של מקומות העבודה. באותו חודש נרשם שיא של 4 מיליון אמריקאים שעזבו את עבודתם. ביוני אותה שנה כ-3.9 מיליון עזבו את עבודתם. מבחינה גאוגרפית, האזור בו שיעור העזיבה הוא הגבוה ביותר הוא הדרום (2.9%) ואחריו המערב התיכון (2.8%) והמערב (2.6%). לעומתם, צפון-מזרח ארצות הברית הוא האזור היציב ביותר, בו התפטרו בחודש יוני 2% מהעובדים. באוקטובר 2021 דיווחה הלשכה המרכזית לסטטיסטיקה של ארצות הברית כי שיעורי העזיבה בענף שירותי המזון עלו ל-6.8%, מעל הממוצע של 4.1% ב-20 השנים האחרונות וגבוה מהשיאים של 2006 ו-2019, אז נרשמו 5%. תעשיית הקמעונאות הייתה השנייה באחוזי העוזבים, עם 4.7%. בנוסף, מתחילת המגפה עד נובמבר 2021 התפטרו חמישית מעובדי הבריאות. לפי מיקרוסופט, למעלה מ-41% מכוח העבודה הגלובלי שקל לעזוב את עבודתו במהלך 2021. מחקר של חברת דלויט שפורסם במגזין פורצ'ן, מצא שמבין חברות פורצ'ן 1000 73% מהמנכ"לים ציפו שהמחסור בעובדים ישבש את התנהלותם ב-12 החודשים הקרובים, 57% האמינו שמשיכת כישרונות היא מהאתגרים הגדולים ביותר של החברה שלהם ו-35% כבר הרחיבו את ההטבות שהם מעניקים כדי לשמר את העובדים הקיימים. הגידול בשכר זינק; בדצמבר 2021 הגיעה הצמיחה בשכר ל-4.5%, הגבוהה מאז יוני 2001. המגזר הציבורי בארצות הברית ספג עזיבה נמוכה יותר לעומת המגזר הפרטי, בעיקר בשל הטבות גדולות יותר וחופשת לידה בתשלום. בתוך גל ההתפטרות, החל גל שביתה המכונה "Striketober", כשלמעלה מ-100 אלף עובדים התכוננו או השתתפו בשביתה. סקר שנערך בקרב 5,000 אנשים בבלגיה, צרפת, בריטניה, גרמניה והולנד על ידי חברת משאבי האנוש SD Worx הראה כי העובדים בגרמניה היו אלה שעזבו הכי הרבה את מקום העבודה שלהם בעקבות הקורונה, עם 6% התפטרות. אחריהם הגיעה בריטניה עם 4.7%, בהולנד 2.9%, בצרפת 2.3% ובלגיה עם 1.9% התפטרות בלבד. בסין התעוררה תנועת מחאה חברתית המכונה טאנג פינג, אשר התחילה בסמוך להתפטרות הגדולה באפריל 2021. יש במחאה זו דחייה של הלחצים החברתיים לעבודת יתר שבאה לידי ביטוי לדוגמה בלוח משמרות 996. אלה הבוחרים לקחת חלק במחאה מעדיפים "לנוח ולתת למכות לעבור" באמצעות גישה אדישה יותר לחיים. הודו חוותה עזיבה נרחבת של עובדים את מקומות העבודה שלהם במגזרים רבים. ענף ה-IT חווה עזיבה מאסיבית של עובדים, כשלמעלה ממיליון התפטרו ב-2021. גם באוסטרליה התרחשה התפטרות גדולה של עובדים המחפשים עבודות בעלות שכר גבוה יותר ותנאים משופרים. ב-IT השכר זינק ב-10% למשרות רבות. בישראל נצפתה עלייה מ-109 אלף מתפטרים באפריל 2021 ל-142 אלף בספטמבר אותה שנה, שיא במהלך המגפה. כך למשל הייתה עלייה של פי שניים במספר המתפטרים במשטרה, ותופעה זו מתרחשת בכל הענפים. לפי ההערכות, בשנת 2021 עמד שיעור המתפטרים מכלל דורשי העבודה על 22.6%, בהשוואה ל-16.1% ב-2019. סקר שערכה בישראל חברת דלויט מצא ש-86% מהמשתתפים, רובם בני 31–50 ציינו כי הקורונה הייתה רכיב משמעותי ביותר בחייהם. 76% מהנשאלים ענו שבמהלך השנה האחרונה יחסם לקריירה השתנה, 74% אמרו ששקלו להחליף עבודה, ו-57% ענו כי הם שוקלים להחליף את תחום העיסוק לחלוטין. שרה פני עוזרי, ‏כבר לא 9:00 עד 17:00: האם שוק העבודה צריך לעבור שינוי?, בעיתון מקור ראשון הדס מגן, דפנה ברמלי גולן, ‏המגפה החדשה: גל של התפטרויות שוטף את העולם. למה דווקא עכשיו?, באתר גלובס, 9 באוקטובר 2021 שחר אילן, דווקא בשנת הקורונה: זינוק של 60% במספר המתפטרים, באתר כלכליסט, 29 באוגוסט 2021 Lindsey Jacobson, The 'Great Resignation' is a reaction to 'brutal' U.S. capitalism: Robert Reich, CNBC, ‏2022-02-04 (באנגלית) "Perspective Are we witnessing a 'General Strike' in our own time?". Washington Post (באנגלית אמריקאית). ISSN 0190-8286. נבדק ב-2022-02-26. Bloomberg - Are you a robot?, www.bloomberg.com "Transcript: The Great Resignation with Molly M. Anderson, Anthony C. Klotz, PhD & Elaine Welteroth". Washington Post (באנגלית אמריקאית). ISSN 0190-8286. נבדק ב-2022-02-26. Juliana Kaplan, The psychologist who coined the phrase 'Great Resignation' reveals how he saw it coming and where he sees it going. 'Who we are as an employee and as a worker is very central to who we are.', Business Insider (באנגלית אמריקאית) JOLTS, Economic Policy Institute (באנגלית אמריקאית) What the Increase in Quit Rates During a Recession Means for Women—and How to Counteract It - Ms. Magazine, msmagazine.com Gender Differences in Sectors of Employment, Women in the States (באנגלית אמריקאית) Women have been hit hard by the coronavirus labor market: Their story is worse than industry-based data suggest, Economic Policy Institute (באנגלית אמריקאית) Horsley, Scott; Hsu, Andrea (2021-06-04). "Hiring Picked Up Last Month, But The Economy Still Needs More Workers". NPR (באנגלית). נבדק ב-2022-02-26. Mutikani, Lucia (2021-06-08). "U.S. job openings, quits hit record highs in April". Reuters (באנגלית). נבדק ב-2022-02-26. Is the great resignation a great rethink?, The Seattle Times, ‏2021-11-07 (באנגלית אמריקאית) Carmen Reinicke, The 'Great Resignation' is likely to continue, as 55% of Americans anticipate looking for a new job, CNBC, ‏2021-08-25 (באנגלית) What’s fueling 'The Great Resignation' among younger generations?, Fortune (באנגלית) Lisa Beilfuss, Where Are the Workers? Millions Are Sick With Long Covid., www.barrons.com (באנגלית אמריקאית) "Hotels And Restaurants That Survived Pandemic Face New Challenge: Staffing Shortages". NPR.org (באנגלית). נבדק ב-2022-02-26. "Millions Lose Jobless Benefits Today. It Doesn't Mean They'll Be Rushing Back To Work". NPR.org (באנגלית). נבדק ב-2022-02-26. Gwen Aviles, The so-called 'Great Resignation' isn't a reality for many workers of color, Insider (באנגלית אמריקאית) Tim Smart, Study: Gen Z, Millennials Driving ‘The Great Resignation’, US News, ‏26 באוגוסט 2021 Cook, Ian (2021-09-15). "Who Is Driving the Great Resignation?". Harvard Business Review. ISSN 0017-8012. נבדק ב-2022-02-26. Has COVID-19 Induced Labor Market Mismatch? Evidence from the US and the UK, IMF (באנגלית) Jennifer Liu, 4 million people quit their jobs in April, sparked by confidence they can find better work, CNBC, ‏2021-06-09 (באנגלית) Aaron Pressman, Anissa Gardizy Globe Staff, Updated June 27, 2021, 4:28 p m Share on Facebook Share on TwitterView Comments, ‘A giant game of musical chairs’: Waves of workers are changing jobs as the pandemic wanes - The Boston Globe, BostonGlobe.com (באנגלית אמריקאית) The Great Resignation is ripping through the restaurant industry, finance.yahoo.com (באנגלית אמריקאית) Bryan Lufkin, What we're getting wrong about the 'Great Resignation', www.bbc.com (באנגלית) Ed Yong, Why Health-Care Workers Are Quitting in Droves, The Atlantic, ‏2021-11-16 (באנגלית) The Next Great Disruption Is Hybrid Work—Are We Ready?, www.microsoft.com (באנגלית) The Great Resignation is no joke, Fortune (באנגלית) Wage Growth Tracker, www.atlantafed.org (באנגלית) Jacob Rosenberg, Workers got fed up. Bosses got scared. This is how the Big Quit happened., Mother Jones (באנגלית אמריקאית) MissionSquare Research Institute, Public Sector Benefits Can Offer a Hiring and Retention Advantage During the Great Resignation, According to MissionSquare Research Institute, GlobeNewswire News Room, ‏2022-02-01 (באנגלית) Business daily - 'Striketober' in US as organised labour makes a post-pandemic comeback, France 24, ‏2021-10-15 (באנגלית) LLB staff reporter, Pandemic fuels ‘Great Resignation’ in UK job market as workforce rethinks career priorities, London Business News | Londonlovesbusiness.com, ‏2021-08-11 (באנגלית בריטית) Juliana Kaplan, The labor shortage is reshaping the economy and how people talk about work. Here's a glossary of all the new phrases that sum up workers' frustration with their deal, from 'lying flat' to 'antiwork.', Business Insider (באנגלית אמריקאית) The ‘great attrition’: It’s a difficult time to be a boss, The New Indian Express Sunainaa Chadha / TIMESOFINDIA COM / Updated: Oct 28, 2021, 09:19 Ist, Despite bonuses and salary hikes, India's IT sector will see over a million resignations this year - Times of India, The Times of India (באנגלית) Michelle Grattan, Australia is seeing a 'great reshuffle' not a 'great resignation' in workforce: Frydenberg, The Conversation (באנגלית)